
Kasutusloa andmine (P. Kerese tn 42 )

1. ASJAOLUD JA MENETLUSE KÄIK
16.08.2021. a laekus ehitisregistri keskkonda läbivaatamiseks kasutusloa taotlus nr 2111371/19145 P. Kerese tn 42 kinnistule, katastritunnus 51106:001:0036, töökoja tarbeks püstitatud PVC-hallile, ehitisregistri kood 121331543.  Taotlusele on lisatud PVC halli püstitamise ehitusprojekt „PVC-Hall (töökoda, ehitusprojekt)“, töö nr FHB0320, v02, projekteerija Arhitektuuribüroo Nafta OÜ ning ehitusdokumentatsioon. Taotlus on Narva Linnavalitsuse dokumentide registrisse kantud nr 7677 all.

16.08.2022 kasutusloa taotlus on võetud menetlusse, menetluse nr 270529, genereeritud kasutusloa taotluse eelnõu ning suunatud Ida-Päästekeskusele, järelevalve osakonnale kooskõlastuseks ning naaberkinnistu omanikule arvamuse avaldamiseks.

Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis  on avastatud puudused ning kasutusloa taotlus on mitu korda ehitisregistri elektroonilise keskkonna kaudu puuduste kõrvaldamiseks tagastatud.

Naaberkinnistu omanik väljendas kirjalikult (Narva Linnavalitsuse dokumentide registris nr 8410) oma arvamuse kinnistute vahel asuva olemasoleva piirdeaia kohta, mis tema arvamusel kuulub P. Kerese tn 42 kinnistu omanikule. Maa-ameti geoportaali andmetel ning muudel naaberkinnistu ning P. Kerese tn 42 maa-ala erastamise dokumentatsioonis ning ehitusprojekti lisatud geo-alustel ja ehitusprojekti asendiplaanil on selgelt näha, et kinnistute vaheline piirdeaed valdavalt (umbes 2,5 m kaugusel P. Kerese tn 42 kinnistu piirist) asub naaberkinnistul.  

Asjaõigusseaduse rakendamise seaduse § 14. lg 1 kohaselt  maakasutusõiguseta või ehitusloata püstitatud ehitis või selle osa (juurdeehitis), mis on maaga püsivas ühenduses, on maatüki oluline osa. Naaberkinnistu omanikute vahelised suhted, õigused ja kohustused on reguleeritud asjaõigusseaduse jaos 2. Naaberkinnistu omanike vahel tekkinud vastuväited kinnistu piiri lähedal asuva rajatise kohta ei takista PVC hallile kasutusloa andmist.

Ehitusseadustiku § 54 lg 7 kohaselt - kui kasutusloa eelnõu kohta on kooskõlastamise või arvamuste andmise käigus esitatud märkusi, võtab pädev asutus need asjakohaselt arvesse või põhjendab arvestamata jätmist. Kasutusloa menetleja otsustas P. Kerese tn 42 naaberkinnistu omaniku märkused kinnistute piiri lähedal temale kuuluval kinnistul asuva piirdeaia kohta arvestamata jätta järgmisel põhjusel: naaberkinnistute omanike õigused on reguleeritud asjaõigusseaduses, mille järelevalve üle  kohalikul omavalitsusel puudub pädevus. 

30.05.2022 on jõustunud ehitisregistri uus versioon. Enne programmi uuendamist, ehk enne 30.05.2022 menetlemiseks esitatud taotluste edaspidise menetlemisega uues ehitisregistri programmi töös toimuvad tehnilised tõrked. Seadusandja poolt ettenähtud menetluste tähtajast kinnipidamiseks on kasutusloa taotlus nr 2211371/14310, menetlus nr 314749,  koos ehitusseadustikus ettenähtud dokumentatsiooniga, milles enne ehitisregistri programmi uuendamist kõrvaldamiseks määratud puudused on kõrvaldatud, on 25.07.2022 edaspidiseks menetlemiseks esitatud ehitisregistrile. Kasutusloa eelnõu on 26.07.2022 suunatud Ida-Päästekeskusele kooskõlastamiseks.

04.08.2022 Ida-Päästekeskus kooskõlastas kasutusloa eelnõu.



Seega, P. Kerese tn 42 kinnistule, katastritunnus 51106:001:0036, töökoja tarbeks püstitatud PVC-hallile, ehitisregistri kood 121331543, võib anda kasutusloa.
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
Anda kasutusluba P. Kerese tn 42 kinnistule, katastritunnus 51106:001:0036, töökoja tarbeks püstitatud PVC-hallile, ehitisregistri kood 121331543, ehitusprojekti „PVC-Hall (töökoda, ehitusprojekt)“, töö nr FHB0320, v02, projekteerija Arhitektuuribüroo Nafta OÜ kohaselt.  


1. RAKENDUSSÄTTED
4.1. Korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

